Na temelju članka 13. Zakona o regionalnom razvoju Republike Hrvatske (»Narodne novine« broj 147/14.,123/17. i 118/18.), članka 55. Statuta Koprivničko-križevačke županije (»Službeni glasnik Koprivničko-križevačke županije«, broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20., 25/20., 3/21., 4/21.-pročišćeni tekst) i Odluke o usvajanju Županijske razvojne strategije Koprivničko-križevačke županije za razdoblje 2014.-2020. („Službeni glasnik Koprivničko-križevačke županije“ broj 19/16. i 13/20.) Župan Koprivničko-križevačke županije 19. kolovoza 2021. donosi

**O D L U K U**

**o usvajanju Akcijskog plana Županijske razvojne strategije Koprivničko-križevačke županije za razdoblje 2014. - 2020. godina, za 2021. godinu**

 Članak 1.

Usvaja se Akcijski plan Županijske razvojne strategije Koprivničko-križevačke županije za razdoblje 2014. - 2020. godina za 2021. godinu (u daljnjem tekstu: Akcijski plan), koji je izradila PORA Regionalna razvojna agencija Koprivničko-križevačke županije.

Članak 2.

Akcijski plan predstavlja provedbeni dokument koji služi za operacionalizaciju i provedbu Strategije, a omogućuje cjelovit pregled, strukturu te razradu svih aktivnosti, programa projekata potrebnih za provedbu Strategije u određenom razdoblju.

Izrađen je sukladno Smjernicama za izradu županijskih razvojnih strategija, praćenje i vrednovanje njihove provedbe Ministarstva regionalnog razvoja i fondova Europske unije.

Članak 3.

 Akcijski plan sastavni je dio ove Odluke.

Članak 4.

Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

KLASA: 300-01/20-01/3 Župan:

URBROJ: 2137/1-04/09-21-6 Darko Koren, ing.građ., v.r.

Koprivnica, 19. kolovoza 2021.